शिवराज जी, आप बहुत अच्छा कम कर रहे हैं, लोगों ने आपको बिना किसी भड़काऊ भाषण के भी दुबारा समर्थन दिया है. सत्ता कभी किसी एक की नहीं रही है लेकिन अभी आपके पास काम करने का काफी समय बचा है. भविष्य के किसी चिंता में या किसी सलाहकार की बातों में आ कर कोई नया ध्रुवीकरण, नए समीकरण बनाने की आपको कोई ज़रूरत नहीं है. किसी भी तरह के असुरक्षा बोध से भयभीत होने की आपको ज़रूरत नहीं है. इसी कार्यकाल के पूरे चार साल आपके पास बचे हुए हैं. इतना काफी है प्रदेश को “लाड़ली लक्ष्मी” से संपन्न करने के लिए. यदि आपने अपने सतना के सुनियोजित “व्याख्यान” के द्वारा किसी अज्ञात लक्ष्य का संधान भी कर लिया हो तो कृपया आगे ऐसा कोई प्रयास भगवान के लिए ना करें. भाजपा अपने को अलग पार्टी होने का दावा इसलिए कर पाती है क्युकि वह घोषित रूप से यह कहती है कि उसकी प्राथमिकता में पहले देश, फिर पार्टी और उसके बाद व्यक्ति शामिल होता है. आप भी देश सेवा को ही अपना सर्वोपरि लक्ष्य रक्खे. निश्चित ही इसी में आपके खुद का भी भला वैसे ही होता रहेगा जैसे….बाटन वाड़े को लगे ज्यों मेहंदी का रंग.